উত্তর-পূর্বাঞ্চলেরউন্নয়নসংক্রান্তমন্ত্রক
পরিকাঠামো ক্ষেত্রে উন্নয়ন মূলক প্রকল্প
নয়াদিল্লী, ২৮ মার্চ, ২০২২
নন-এক্সেমটেড বা ছাড় বর্হিভূত ৫৪টি কেন্দ্রীয় সরকারের মন্ত্রক বা দপ্তরকে তাদের মোট বাজেটের ১০ শতাংশ উত্তর পূর্বাঞ্চলের বিভিন্ন উন্নয়নমূলক প্রকল্পে ব্যয় করতে হয়। ২০১৮-১৯ অর্থবর্ষে উত্তর পূর্বাঞ্চলের জন্য মোট বাজেট ধার্য হয়েছিল ৪৭ হাজার ৯৯৪ কোটি ৮৮ লক্ষ টাকা। কিন্তু ব্যয় হয়েছে ৪৬ হাজার ৫৪ কোটি ৮০ লক্ষ টাকা। ২০১৯-২০ এবং ২০২০-২১ অর্থবর্ষে বাজেট বরাদ্দ হয়েছিল যথাক্রমে ৫৯ হাজার ৩৬৯ কোটি ৯০ লক্ষ টাকা এবং ৬০ হাজার ১১২ কোটি ১১ লক্ষ টাকা। এই দুই অর্থবর্ষে ব্যয় হয়েছে যথাক্রমে ৪৮ হাজার ৫৩৩ কোটি ৮০ লক্ষ টাকা এবং ৪৮ হাজার ৫৬৩ কোটি ৮২ লক্ষ টাকা। ২০২১-২২ অর্থবর্ষে বাজেট বরাদ্দের পরিমাণ ৬৮ হাজার ২০ কোটি ২৪ লক্ষ টাকা। ৩১শে ডিসেম্বর পর্যন্ত প্রাপ্ত তথ্য অনুযায়ী ব্যয় হয়েছে ৩৮ হাজার ৪৫৫ কোটি ৫৭ লক্ষ টাকা।
বিভিন্ন মন্ত্রক এবং দপ্তর উত্তর পূর্বাঞ্চলের পরিকাঠামোগত ক্ষেত্রে নানা উন্নয়ন মূলক প্রকল্প বাস্তবায়িত করছে। এরফলে সংশ্লিষ্ট অঞ্চলে বিমান যোগাযোগ, রেল যোগাযোগ, সড়ক পরিবহণ, জলপথ পরিবহণ, বিদ্যুৎ সংযোগ ও টেলি-যোগাযোগ ব্যবস্থায় উন্নতি হবে।
১. বিমান যোগাযোগ- ২০১৬-১৭ অর্থবর্ষ থেকে ২০২১-২২ অর্থবর্ষ পর্যন্ত ২৮টি প্রকল্পের কাজ শেষ হয়েছে। এরজন্য ব্যয় বরাদ্দ ধরা হয়েছিল ৯৭৫ কোটি ৫৮ লক্ষ টাকা। পুরো প্রকল্পের কাজ শেষ করতে ব্যয় হয়েছে ৯৭৯ কোটি ৭ লক্ষ টাকা। বর্তমানে ১৫টি প্রকল্পের কাজ চলছে যেগুলি ২০২৩এর মার্চের মধ্যে শেষ হবে বলে আশা করা হচ্ছে। এরজন্য ব্যয়-বরাদ্দ ধার্য হয়েছে ২ হাজার ২১২ কোটি ৩০ লক্ষ টাকা।
২. রেল যোগাযোগ- ২০২১এ পয়লা এপ্রিল পর্যন্ত প্রাপ্ত তথ্য অনুযায়ী ২০টি প্রকল্পের কাজ বিভিন্ন পর্যায়ে রয়েছে। এই ২০টি প্রকল্পে ২ হাজার ১১ কিলোমিটার রেলপথ নির্মিত হবে। এরজন্য ব্যয় ধার্য হয়েছে ৭৪ হাজার ৪৮৫ কোটি টাকা। এই প্রকল্পগুলির মধ্যে ১৪টি নতুন রেল প্রকল্প, ৬টি রেল প্রকল্পে দ্বিতীয় লাইন বা একাধিক লাইন বসানোর পরিকল্পনা করা হয়েছে।
৩. সড়ক পরিবহণ- উত্তর পূর্বাঞ্চলের জন্য ৪ হাজার ১৬.৪৮ কিলোমিটার সড়ক নির্মাণের কাজ চলছে। বিগত ৫ বছরে এই প্রকল্পগুলি বাস্তবায়নের কাজ শুরু হয়েছে। ২০২৪এ মে মাসের মধ্যে এই প্রকল্পগুলির কাজ শেষ হবে বলে আশা করা হচ্ছে। এরজন্য ব্যয় হবে ৫৮ হাজার ৩৮৫ কোটি টাকা। উত্তর পূর্বাঞ্চলে মোট ৩ হাজার ৯৯.৫ কিলোমিটার রাস্তা তৈরির কাজ শেষ হয়েছে। এরজন্য ব্যয় হয়েছে ১৫ হাজার ৫৭০ কোটি ৪৪ লক্ষ টাকা।
৪. জলপথ পরিবহণ- ব্রহ্মপুত্র নদের ধুবরি থেকে সাদিয়া পর্যন্ত অংশকে জাতীয় জলপথ ২ বলে ঘোষণা করা হয়েছে। জাতীয় জলপথ ২এর মানোন্নয়নের জন্য ২০২০ থেকে ২০২৫ সময়কালে ৪৬১ কোটি টাকা ব্যয় করা হবে। ২০১৬ সালে বরাক নদীকে জাতীয় জলপথ ১৬ বলে ঘোষণা করা হয়েছে। এটি আসামের বরাক উপত্যকার শিলচর, করিমগঞ্জ ও বদরপুরের সঙ্গে ভারত-বাংলাদেশ প্রোটোকল রুটের মাধ্যমে পশ্চিমবঙ্গের হলদিয়া ও কলকাতা বন্দরের সঙ্গে যোগাযোগ গড়ে তুলবে। এই জলপথের মানোন্নয়নে ৫ বছরে ব্যয় হবে ১৪৫ কোটি টাকা।
৫. বিদ্যুৎ সংযোগ- নর্থ ইস্টার্ন রিজিওন পাওয়ার সিস্টেম ইমপ্রুভমেন্ট প্রোজেক্ট-এর আওতায় আসাম, মণিপুর, মেঘালয়, মিজোরাম, ত্রিপুরা ও নাগাল্যান্ডের মধ্যে আন্তঃরাজ্য পরিবহণ ও বন্টন ব্যবস্থাকে শক্তিশালী করা হচ্ছে। এছাড়াও অরুণাচলপ্রদেশ ও সিকিমের মধ্যে পরিবহণ ও বন্টন ব্যবস্থাপনাকে শক্তিশালী করতে একটি সর্বাঙ্গীন প্রকল্প বাস্তবায়িত হয়েছে। এক্ষেত্রে দীনদয়াল গ্রাম জ্যোতি যোজনা এবং ইন্টিগ্রেটেড পাওয়ার ডেভেলপমেন্ট স্কিমের সাহায্য নেওয়া হয়েছে। ২০২১ সালের ৩১এ মার্চ পর্যন্ত প্রাপ্ত তথ্য অনুযায়ী সৌভাগ্য প্রকল্পে ২৬ লক্ষ ১৪ হাজার ৬৫৯টি বাড়িতে বিদ্যুতের সংযোগ পৌঁছে দেওয়া হয়েছে।
৬. টেলি-যোগাযোগ- ভারত নেট প্রকল্পের মাধ্যমে দেশের প্রতিটি গ্রাম পঞ্চায়েতে ব্রডব্যান্ড সংযোগ পৌঁছে দেওয়ার পরিকল্পনা করা হয়েছে। এই প্রকল্পের আওতায় উত্তর পূর্বাঞ্চলের অরুণাচলপ্রদেশ এবং মেঘালয় ছাড়া বাকি রাজ্যগুলিতে মোবাইল সংযোগের জন্য প্রয়োজনীয় পরিকাঠামোর কাজ শেষ হয়েছে। অরুণাচলপ্রদেশ ও আসামের দুটি জেলায় ২০২৩এর এপ্রিল এবং মেঘালয়ে ফোর জি প্রযুক্তির জন্য প্রয়োজনীয় পরিকাঠামো গড়ে তুলতে এ বছরের জুন মাসের মধ্যে সব কাজ শেষ হবে বলে আশা করা হচ্ছে।
উত্তর পূর্বাঞ্চলের উন্নয়ন মন্ত্রক বিভিন্ন উন্নয়ন মূলক প্রকল্প বাস্তবায়নের জন্য মাধ্যমে উত্তর পূর্বাঞ্চলীয় বিশেষ পরিকাঠামো উন্নয়ন প্রকল্প, পার্বত্য অঞ্চল উন্নয়ন কর্মসূচি, সামাজিক ও পরিকাঠামো উন্নয়ন তহবিল, বোরোল্যান্ড টেরিটোরিয়াল কাউন্সিলের জন্য বিশেষ প্যাকেজ, ডিমা হাঁসাও স্বশাসিত আঞ্চলিক পরিষদ, কার্বি আংলং স্বশাসিত আঞ্চলিক পরিষদের সাহায্য নিচ্ছে।
২০১৬-১৭ থেকে ২০২০-২১ সময়কাল পর্যন্ত এনইসি ২১৫টি পরিকাঠামো উন্নয়ন মূলক প্রকল্প অনুমোদন করেছে। এরজন্য ব্যয় হবে ১ হাজার ২৬৭ কোটি ৪৮ লক্ষ টাকা। এরমধ্যে ১৫টি প্রকল্প শেষ হয়েছে। আরও ২০০টি প্রকল্পের কাজ চলছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/CB/NS
(Visitor Counter : 243